Il-flussi migratorji rekord għall-UE li dehru matul l-2015 u l-2016 naqsu. Iċċekkja ċ-ċifri l-aktar riċenti marbuta mal-migrazzjoni u l-asil fl-infografika tagħna. Il-wasla ta' aktar minn miljun migrant u persuna li jfittxu asil lejn l-Ewropa fl-2015 kixfet nuqqasijiet serji fis- sistema tal-asil tal-UE Biex iwieġeb għall-kriżi tal-migrazzjoni , il-Parlament ilu jaħdem fuq għall-ħolqien ta' politika Ewropea dwar l-asil aktar ġusta u aktar effettiva. Hawn taħt issib id-data rilevanti kollha dwar il-migrazzjoni fl-Ewropa , min huma l-migranti, x'qed tagħmel l-UE biex tittratta s-sitwazzjoni, u x'implikazzjonijiet finanzjarji kien hemm. Definizzjonijiet: Min hu rifuġjat? Min hi persuna li tfittex asil? persuni li jfittxu l-asil huma persuni li jagħmlu talba formali għall-asil f'pajjiż ieħor għax jibżgħu li ħajjithom hija f'riskju fil-pajjiż ta' oriġini tagħhom. rifuġjati huma persuni b'biża' ġustifikat ta' persekuzzjoni għal raġunijiet ta' razza, reliġjon, nazzjonalità, politika jew sħubija fi grupp soċjali partikolari li ġew aċċettati u rikonoxxuti bħala tali fil-pajjiż ospitanti tagħhom. Fl-UE, id-direttiva dwar il-kwalifiki tistabbilixxi linji gwida għall-għoti ta' protezzjoni internazzjonali lil dawk li jeħtiġuha. Bħalissa, iċ-ċittadini ta' pajjiżi terzi jeħtiġilhom japplikaw għall-protezzjoni fl-ewwel pajjiż tal-UE li jidħlu fih. It-tressiq ta' applikazzjoni jfisser li dawn isiru applikanti għall-asil (jew persuni li jfittxu l-asil). Huma jirċievu status ta' rifuġjat jew forma oħra ta' protezzjoni internazzjonali biss ladarba tkun ittieħdet deċiżjoni pożittiva mill-awtoritajiet nazzjonali. Deċiżjonijiet dwar l-asil fl-UE 634,700 applikazzjoni għal protezzjoni internazzjonali fl-UE, inklużi n-Norveġja u l-Iżvizzera. Dan meta mqabbla ma' 728,470 applikazzjoni fl-2017 u kważi 1.3 miljun fl-2016. Fl-2018, il-pajjiżi tal-UE taw protezzjoni lil kważi 333,400 persuna li jfittxu asil , kważi 40% anqas mill-2017. Kważi wieħed minn kull tlieta (29%) minn dawn kienu mis-Sirja, filwaqt li l-Afganistan (16%) u l-Iraq (7%) jikkompletaw l-ewwel tliet pajjiżi fil-lista. Mis-96,100 ċittadin Sirjan li ngħataw protezzjoni internazzjonali fl-UE, kważi 70% rċevewha mill-Ġermanja. Rifuġjati mexjin tul il-linji tal-ferrovija fl-Ungerija ftit wara li qasmu l-fruntiera. ©UNHCR/Mark Henley Is-sitwazzjoni fil-Mediterran L-Aġenzija Ewropea għall-Gwardja tal-Fruntiera u tal-Kosta tiġbor data dwar qsim illegali tal-fruntieri esterni tal-UE rreġistrata mill-awtoritajiet nazzjonali. Fl-2015 u l-2016, ġie identifikat aktar minn 2.3 miljun qsim illegali . Fl-2018, in-numru totali ta' qsim illegali tal-fruntieri fl-UE niżel għal , l-aktar livell baxx f'ħames snin u 92% taħt l-ogħla livell tal-kriżi migratorja fl-2015. Persuna waħda tista' tgħaddi minn fruntiera għal aktar minn darba, b'tali mod li n-numru ta' persuni deħlin fl-Ewropa ċkien; madankollu, l-Istati Membri sabu ruħhom taħt pressjoni sinifikanti. persuna ma tħallewx jidħlu fil-fruntieri esterni tal-UE. Sa Ġunju tal-2019, kważi 30,000 persuna 24,000 persuna rriskjaw jitilfu ħajjithom biex jilħqu l-Ewropa bil-baħar, b'madwar 600 persuna li probabbli għerqu. Fl-2018, 116,647 persuna laħqu l-Ewropa bil-baħar, meta mqabbla ma' aktar minn miljun persuna fl-2015. Minkejja dan, il-qsim tal-Mediterran baqa' fatali, b'2,277 persuna mejta jew nieqsa fl-2018, meta mqabbla ma' 3,139 matul is-sena ta' qabel. Migranti preżenti illegalment fl-EU miljun persuna nstab li kienu preżenti illegalment fl-UE. Sal-2018, in-numru kien niżel sa kemm kemm aktar minn 600,000. "Persuna preżenti illegalment" tista' tfisser persuna li tkun naqset milli tirreġistra kif suppost jew li tkun telqet mill-Istat Membru responsabbli għall-ipproċessar tal-applikazzjoni tagħha għal asil – per se, din mhijiex raġuni biex dawn il-persuni jitkeċċew mill-UE. X'jaħsbu l-Ewropej dwar dan Il-migrazzjoni ilha s-snin bħala prijorità tal-UE. Ittieħdu diversi miżuri kemm għall-ġestjoni tal-kriżi kif ukoll għat-titjib tas-sistema tal-asil. Skont ir-riżultati ta' stħarriġ tal-Ewrobarometru ppubblikati f'Mejju 2018, 72% tal-Ewropej jixtiequ li l-UE tagħmel aktar f'dak li għandu x'jaqsam mal-immigrazzjoni. Stħarriġ ieħor Stħarriġ tal-Ewrobarometru (Ġunju 2019) juri li l-immigrazzjoni kienet il-ħames l-akbar kwistjoni li influwenzat id-deċiżjonijiet tal-Ewropej meta vvotaw fl-elezzjonijiet tal-UE li saru f'Mejju. (34% tal-Ewropej ivvotaw bl-immigrazzjoni f'moħħhom; il-kwistjonijiet ewlenin kienu l-ekonomija, it-tibdil fil-klima, id-drittijiet tal-bniedem u d-demokrazija, u l-futur tal-UE.) L-UE żiedet b'mod sinifikanti l- finanzjament tagħha għall-politiki dwar il-migrazzjoni, l-asil u l-integrazzjoni wara ż-żieda fl-influss ta' persuni li jfittxu asil fl-2015. Fin-negozjati li jmiss dwar il- baġit tal-UE ta' wara l-2020 , il-Parlament se jappella għal finanzjament addizzjonali għall-migrazzjoni. Skopri aktar kif l-UE timmaniġġja l-migrazzjoni. Rifuġjati fid-dinja Aġenzija tan-Nazzjonijiet Uniti għar-Rifuġjati , fl-2018, medja ta' 37,000 persuna kienu mġiegħla jaħarbu minn djarhom kuljum. Il-pajjiżi li jospitaw l-akbar numru ta' rifuġjati huma t-Turkija, il-Pakistan, l-Uganda, is-Sudan u l-Ġermanja. 16% biss tar-rifuġjati fid-dinja huma ospitati minn pajjiżi żviluppati. Madwar id-dinja, in-numru ta' nies li qed jaħarbu mill-persekuzzjoni, mill-kunflitti u mill-vjolenza, għall-ewwel darba, laħaq is-70 miljun. Dan huwa ekwivalenti għal kull raġel, mara u tifel fir-Renju Unit u l-Irlanda li jkunu ġew sfurzati barra minn darhom. It-tfal jirrappreżentaw madwar nofs il-popolazzjoni tar-rifuġjati fid-dinja. Ara l-infografika tagħna hawn fuq għall-aħħar ċifri tal-Eurostat dwar l-applikazzjonijiet għal asil fl-UE iċ-ċifri tal-UNHCR dwar l-għadd ta' rifuġjati fil-pajjiżi tal-UE Aqra aktar dwar il-kriżi tal-migranti fl-Ewropa Ir-rispons tal-UE għall-kriżi tal-migranti L-aktar aħbarijiet riċenti tagħna dwar il-kriżi tal-migranti Aktar data: Statistika tal-Eurostat dwar l-asil Data dwar wasliet fir-reġjun tal-Mediterran L-immigrazzjoni irregolari fl-UE: fatti u ċifri L-asil fl-UE: fatti u ċifri L-AMIF: il-fond tal-UE dedikat għall-kwistjonijiet ta' asil u migrazzjoni Aktar fatti u ċifri dwar il-migrazzjoni fl-Ewropa Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF